पाएं अपने शहर की ताज़ा ख़बरें और फ्री ई-पेपरडाउनलोड करें
करनाल। इस समय शहर की महिलाओं के साथ स्नेचिंग, लिफ्ट देकर ज्वैलरी ठगने की वारदात आम हो गई है। इन वारदात से महिलाओं में भी खौफ का माहौल है। स्थिति यह है कि अब महिलाएं ज्वैलरी डालने से पहले कई बार सोचती है। उनका डर भी जायज है, क्योंकि आए दिन हो रही वारदातों से वे सहमी हुई है। शहर की महिलाओं की इस पीड़ा को जब महिला पार्षदों के साथ शेयर किया गया तो उन्होंने माना कि वे महिलाओं की सुरक्षा के लिए प्रयास करेंगी और उनकी आवाज को बुलंद करेंगी। न केवल पुलिस अधीक्षक से मिलकर सुरक्षा के पुख्ता इंतजाम करने की मांग करेंगी, बल्कि अपने स्तर पर भी महिलाओं को इस बारे में जागरूक करेंगी। महिलाओं को ऐसे अपराधों से बचने के लिए पुलिस द्वारा कॉलोनियों व सेक्टर्स में जागरूकता कैंप भी आयोजित किए जाएंगे।
वार्ड में लगवाए जाएंगे सीसीटीवी कैमरे : सेक्टर्स में पिछले काफी दिन से स्नेचिंग, लिफ्ट देकर ठगने की
वारदात हुई है, जोकि महिलाओं के लिए एक अलार्म है। ऐसी घटनाएं न हो, इसके लिए मैं अपने वार्ड में सीसीटीवी लगाऊंगी। महिलाओं को ऐसेक्राइम से बचाने के लिए पुलिस की मदद से उन्हें जागरूक किया जाएगा। एसपी से मिलकर सेक्टर्स में सुरक्षा के पुख्ता इंतजाम किए जाएंगे।
सुजाता अरोड़ा, पार्षद वार्ड नंबर चार
महिलाओं को बनाया जाएगा आत्मनिर्भर :
स्नेचिंग से इन दिनों महिलाएं काफी डरी हुई है। वे ज्वैलरी पहनने से पहले कई बार सोचती थी। उनके इस डर को खत्म करने के लिए पुलिस की मदद ली जाएगी। ऐसे अपराधियों से निपटने के लिए महिलाओं को
आत्मनिर्भर बनाया जाएगा। वार्ड में घूमने वाले ऐसे संदिग्ध लोगों को पकड़वाने के लिए प्रयास किए जाएंगे। -डिंपल रानी,पार्षद वार्ड नंबर 18
सुरक्षा के पुख्ता इंतजाम का होगा प्रयास :
मैं महिला हूं और महिलाओं की सुरक्षा में कमी को समझ सकती हूं। पार्षद होने के नाते मैं महिलाओं की सुरक्षा को लेकर कई कदम उठाने का प्रयास करूंगी। अपने वार्ड में गेट, सीसीटीवी व चौकीदार
लगाने का कार्य किया जाएगा। पुलिस अधीक्षक से मिलकर वार्ड में स्थित कॉलेजों, स्कूलों के आस पास सुरक्षा के पुख्ता इंतजाम करवाने का प्रयास किया जाएगा। -रेनू गुप्ता, पार्षद वार्ड नंबर 12
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn